Ståle Vaag

Ståle Vaag (født 1967) en norsk politiker (Ap) og har hatt flere lederposisjoner. Han er utdannet adjunkt med tillegg ved Trondheim og Eleverum lærerhøyskole med idrett som fordypning. Han var ordfører i Hemne kommune fra 2007 til 2015.

Han satt i Hemne formannskap og kommunestyre i perioden 2003–2019. Ståle Vaag har sittet i Arbeiderpartiets landsstyre, og satt også i mange år i Hemne Arbeiderparti sitt styre som styremedlem, nestleder og styreleder i perioden 1999–2019.

Han har vært mangeårig styremedlem og nestleder i Sør-Trøndelag Arbeiderparti, og var med på å lede fusjonen mellom Sør-Trøndelag og Nord-Trøndelag Ap til det som i dag er Trøndelag Arbeiderparti. Vaag var styreleder i KS Sør-Trøndelag i perioden 2015–2019, og satt i KS' hovedstyre fra 2016–2020. 
Han satt i Europarådets kommunalkongress i tidsrommet 2016–2020, hvor han også var medlem av Monitoring Commitee og satt i The Local Chamber. 

Vaag satt som styremedlem i tidligere Sør-Trøndelag idrettskrets i perioden 2016-2018, og ble valgt som styremedlem i nye Trøndelag idrettskrets i perioden 2018-2020. Vaag sitter idag som styreleder av Trøndelag Idrettskrets. 

Vaag har vært HR-sjef og Compliance officer i Wacker Chemicals Norway AS i tidsrommet 2016-2020, og sitter i dag som general manager/daglig leder av Orkladal Næringsforening. På idrettstinget 2023 foreslo han at staten skulle begrense antall treninger for barn, slik at de fikk leke mer i stedet. 

 Referanser 

 Eksterne lenker 



Kategori:Ap-ordførere i Sør-Trøndelag
Kategori:Ordførere i Hemne
Kategori:Norske idrettsledere